ΓΡΑΠΤΗ ΕΡΩΤΗΣΗ E-1282/01

υποβολή: Theresa Villiers (PPE-DE) προς την Επιτροπή

(3 Μαΐου 2001)

Θέμα: Φορολογία ακινήτων

Μιλώντας σε ένα φορολογικό σεμινάριο της Βελγικής Προεδρίας στις 26 Μαρτίου 2001, ο Γενικός Διευθυντής Φορολογίας και Τελωνειακής Ένωσης κ. Michel Vanden Abeele,ποστήριξε πωςπάρχει μία ενδιάμεση ζώνη όπου δενφίσταται σήμερα φορολογική εναρμόνιση αλλά όπου θα μπορούσε να συζητηθεί η ανάγκη εναρμόνισης, όπως η φορολογία των επιχειρήσεων, την οποία σήμερα εξετάζει η Επιτροπή, καθώς και τη φορολογία των ακινήτων.

1. Ποια μέτρα έχει λάβει η Επιτροπή προκειμένου να διαπιστώσει κατά πόσονπάρχει ανάγκη εναρμόνισης της φορολογίας των ακινήτων;

2. Έδωσε άραγε συνέχεια η Επιτροπή στη μελέτη που συνέταξε για λογαριασμό της η εταιρεία Arthur Anderson με τίτλο Μελέτη σχετικά με την εφαρμογή του ΦΠΑ στον τομέα των ακινήτων (Ν ΧΧΙ/96/CB-3021) και, σε καταφατική περίπτωση, ποια είναι τα συμπεράσματά της;

3. Εάν η Επιτροπή θεωρεί πωςπάρχει ανάγκη εναρμόνισης της φορολογίας των ακινήτων, μήπως θα μπορούσε να διευκρινίσει ποιους τομείς εξετάζει; Ενδιαφέρεται άραγε κατ' αρχήν η Επιτροπή για το καθεστώς ΦΠΑ και τα ποσοστά ΦΠΑ στις οικοδομήσιμες εκτάσεις, την κατασκευή νέων κτιρίων ή την ανακαίνιση και τις επισκευές, παραδείγματος χάριν, ή εξετάζει και την εναρμόνιση των τελών μεταβιβάσεως ακινήτων ή των τελών χαρτοσήμου; Κατά την Επιτροπή, ποιος είναι ο καλύτερος τρόπος αντιμετώπισης της φορολογίας των ακινήτων;

4. Η μελέτη της εταιρείας Arthur Anderson εντόπισε ορισμένους προβληματικούς τομείς και διαπίστωσε στρεβλώσεις στο ΗΒ. Όσον αφορά τις διατάξεις του ΦΠΑ η μελέτη επισήμανε πολυάριθμα προβλήματα ερμηνείας όσον αφορά, π.χ., τις διατάξεις για τα διατηρητέα κτίρια, τα κτίρια που εξυπηρετούν φιλανθρωπικούς σκοπούς καθώς και την αναπροσαρμογή των μισθωμάτων κατά τη μεταβίβαση ακινήτων. Επίσης εντόπισε στρέβλωση στα πλαίσια του καθεστώτος της ευχέρειας φορολόγησης (option to tax), όπου ο ιδιοκτήτης οφείλει να επιλέξει ή ανάμεσα στη φορολογία όλων των μισθώσεων ή καμίας. Έχει άραγε εξετάσει η Επιτροπή κάποιον από τους ως άνω προβληματικούς τομείς ή εντοπισθείσες στρεβλώσεις, και μήπως εμπίπτουν στα πλαίσια κάποιων προτάσεων που σκοπεύει ναποβάλει η Επιτροπή στον εν λόγω τομέα;

Απάντηση του κ. Bolkestein εξ ονόματος της Επιτροπής

(14 Ιουνίου 2001)

Κατά τη συμμετοχή του στο σεμινάριο για τη Βελγική Προεδρία το 2001 της 26ης Μαρτίου 2001, ο Γενικός Διευθυντής της Γενικής Διεύθυνσης (ΓΔ) Φορολογία και Τελωνειακή Ένωση,ποστήριξε πως μία ενδιάμεση ζώνη, για την οποία απαιτείται συντονισμός, αφορά την άμεση φορολογία που εφαρμόζεται στις φορολογικές βάσεις με πολύ μεγάλη κινητικότητα, όπως η φορολογία των επιχειρήσεων και η φορολογία του κεφαλαίου (απόσπασμα από τη χρησιμοποιηθείσα διαφάνεια).

Στην προφορική παρουσίαση που έκανε στη γαλλική, ο κ. Vanden Abeele χρησιμοποίησε τις λέξεις taxation mobilire (φορολογία κινητών αγαθών) και όχι taxation immobilire (φορολογία ακίνητης περιουσίας).

Η φορολογία της ιδιοκτησίας δεν αναφέρθηκε. Η Επιτροπή δεν προτίθεται να πραγματοποιήσει οποιαδήποτε σχετική εναρμόνιση στον τομέα της άμεσης φορολογίας. Εντούτοις, είναι προφανές ότι στο πλαίσιο ενός καθεστώτος επιβολής ΦΠΑ με βάση την αρχή της χώρας καταγωγής, η εφαρμογή του οποίου εξακολουθεί να αποτελεί μακροπρόθεσμο στόχο, οι κοινοτικοί κανόνες σχετικά με τον ΦΠΑ στον τομέα της ακίνητης περιουσίας πρέπει να επανεξεταστούν.

Όσον αφορά τη μελέτη της εταιρείας Arthur Andersen στην οποία αναφέρθηκε το αξιότιμο Μέλος, η Επιτροπή θεωρεί ότι σύμφωνα με τα αποτελέσματα της μελέτης δενπάρχει ανάγκη βραχυπρόθεσμης τροποποίησης των διατάξεων στο πλαίσιο του εκσυγχρονισμού και της απλούστευσης του ισχύοντος συστήματος ΦΠΑ. Αυτό επιβεβαιώθηκε εξάλλου από τις παρατηρήσεις των εκπροσώπων τουπό εξέταση τομέα όσον αφορά τα αποτελέσματα της μελέτης.

Οι διαφάνειες που χρησιμοποιήθηκαν προς επίρρωσιν της προφορικής παρουσίασης απεστάλησαν αμέσως προς ενημέρωση στο αξιότιμο Μέλος και στη Γενική Γραμματεία του Κοινοβουλίου.